སྐུ་མགྲོན་གཙོ་བོ་སྤྱི་འཐུས་གསེར་རྟ་ཚུལ་ཁྲིམས་ཀྱིས་ཤེས་ཡོན་སློབ་སྟོན་དང་འབྲེལ་བའི་གསུང་བཤད་གནང་སྐབས།སྐྱིད་སྡུག་ཚོགས་པ་ཞེས་པ་དེ་ཕ་ཡུལ་གཅིག་པ་རྣམས་ཕན་ཚུན་སྐྱིད་སྡུག་མཉམ་མྱོང་གི་ཐོག་ནས་ཕན་ཕན་ཚུན་རོགས་རམ་བྱེད་པའི་ཆེད་དུ་ཡིན་པ་དང།གཙོ་ཆེ་ཤོས་རང་ཉིད་ཀྱི་འབྲེལ་ཡོད་ལུང་ཚན་ནང་གི་མི་རབས་གསར་པར་ཤེས་ཡོན་སྦྱོང་བར་ཚོགས་མི་ཚང་མས་ཕྱར་གྲུ་མཉམ་འདེགས་སྐྱིད་སྡུག་བརྒྱུད་ནས་དཔལ་འབྱོར་གྱི་རྒྱབ་སྐྱོར་བྱེད་དགོས་པ་དང་།༸གོང་ས་མཆོག་དང་བཙན་བྱོལ་སྒྲིག་འཛུགས་ཀྱི་དབུ་འོག་དཔུང་འདེགས་བྱེད་ཐུབ་པའི་མི་སྣ་གསོ་སྐྱོང་བྱེད་དགོས་པ།ལུང་ཚན་སོ་སོའི་མི་ལ་སོ་སོས་མཐོང་དང་འདེང་འཇོག་རྒྱབ་སྐྱོར་བཅས་བྱེད་དགོས་པ།དེ་བཞིན་ཤེས་ཡོན་སྦྱོང་དགོས་པའི་གལ་གནད་བཅས་ཀྱི་སྐོར་ལ་གསུང་བཤད་གནང་ཡོད་པ་རེད།